PMIndiaData/PMIndiaSum huggingface dataset:
পি.এম.না ময়াইথংবা এসিয়াগী লৈবাকশিংগী মপান থৌরম পুবা মন্ত্রীশিংগা উনখ্রে

প্রধান মন্ত্রী শ্রী নরেন্দ্র মোদীনা দিসেম্বর ২০দা কজাকিস্তান, কির্গিজ রিপব্লিক, তাজিকিস্তান, তুর্কমেনিস্তান অমসুং উজবেকিস্তানগী মপান থৌরম পুবা মন্ত্রীশিংগা উনখ্রে। ময়াইথংবা এসিয়াগী মপান থৌরম পুবা মন্ত্রিশিং অসি ইন্দিয়া-সেন্ত্রেল এসিয়া দাইলোগকী ৩শুবা মীফম শরুক য়ানবা নই দিল্লীদা লাকখিবনি ময়াই থংবা এসিয়াগী মপান থৌরম পুবা মন্ত্রীশিংনা মখোয়গী রাস্ত্রপতীনা পীরকপা য়াইফ-পাউজেলশিং অদু প্রধান মন্ত্রীদা পাউদমখি অমসুং ভারতকা মখাতানা মরী ফগৎহন্নবা মখোয়গী লুচিংবশিংনা শেম-শারিবা অদু খংহনখি। মখোয়না ললোল-ইতিক, কন্নেক্তিবিতী, দিবেলপমেন্ত পার্নরশীপ অমসুং আফগানিস্তান্দা ওইরিবা ফীভম অদু য়াওনা রিজনেল দিবেলপমেন্তশিংদা মীৎয়েং চংদুনা ২০২১গী দিসেম্বর ১৮-১৯ ফাওবা ভারতকী মপান থৌরম পুবা মন্ত্রীনা চিয়র্মেন ওইদুনা পাংথোকখিবা ইন্দিয়া-সেন্ত্রেল এসিয়া দাইলোগকী খন্ন-নৈনখিবশিং অদুগী মতাংদা শমলপ্না পাউদমখি। প্রধান মন্ত্রীনা ‘এক্সতেন্দেদ নাইবর্হুদ’কী শরুক অমা ওইনা ভারতনা ময়াইথংবা এসিয়াগী লৈবাকশিংগা মতম শাংনদগী লৈরক্কিবা মরী অসিগী মরুওইবা অদুগী মতাংদা ফোঙদোকখি। চহি অসিদা মখোয়গী নিংখা তম্বগী চহি ৩০ শুখিবা অসিদা মন্ত্রীশিংদা মহাক্না য়াইফ-পাউজেল পীখি। মহাক্না ২০১৫দা ময়াইথংবা এসিয়াগী লৈবাকশিংদা অমসুং মদুগী মতুংদা কজাকিস্তান, উজবেকিস্তান অমসুং কির্গিজ রিপব্লিকতা চৎখিবা কাউঙম্লরোইদবা খোংচৎ অদুগী মতাংদা পাউদমখি। প্রধান মন্ত্রীনা মফম অসিদা ভারতকী ফিল্মশিং, মুজিক, য়োগনচিংবা মীয়াম্না পাম্নরিবা অসি য়েংলগা ভারত অমসুং ময়াইথংবা এসিয়াগী মরক্তা চৎন-লোনচৎ অমসুং মীয়ামগী মরক্তা অফবা মরী থম্বগী মরুওইবা অদুগী মতাংদা পনখি। ভারত অমসুং ময়াইথংবা এসিয়াগী মরক্তা শেন্মীৎলোনগী ওইবা তেংবাং ফগৎহন্নবা ওইথোকপা য়াবা অমসুং মসিগা মরী লৈননা কন্নেক্তিবিতীনা লৌগদবা থৌদাং অদুগী মতাংদা ফোঙদোকখি। ইন্দিয়া-সেন্ত্রেল এসিয়া দাইলোগ অসিনা ভারত অমসুং ময়াইথংবা এসিয়াগী লৈবাকশিংগী মরক্তা লৈরিবা ফীদমনীংঙাই ওইরবা বাইলেতরেল মরীশিং অদুদা মরুওইবা মীয়েং চংই। ভারত অমসুং ময়াইথংবা এসিয়াগী লৈবাকশিংনা মথংগী চহিদা মখোয়গী দিপ্লোমেতিক ওইবা মরী শেমগৎখিবগী চহি ৩০ মপুং ফারগনি।
আইসিতি এণ্ড ই গী লমদা ভারত অমসুং বেলজিয়মগী মরক্তা পুন্না থবক তৌমিন্ননবগী এমওয়ু মন্ত্রীমন্দলনা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইনফোর্মেশন কমুনিকেসন তেক্নোলোজি এণ্ড ইলেক্ত্রোনিক্সকী লমদা পুন্না থবক তৌমিন্ননবা ভারত অমসুং বেলজিয়মগী মরক্তা মেমোরেন্দম ওফ অন্দর্সতেন্দিং অদু চৎনহনবদা অয়াবা পিখ্রে । এমওয়ু অসি ইং ২০১৭ কী নবেম্বর ৭ তা বেলজিয়মগী নিংথৌ ফিলিপকী স্তেত ভিজিত মনুংদা খুৎয়েক পিনখিবনি । এমওয়ু অসিনা ভারত অমসুং বেলজিয়মগী মরক্তা আইসিতিএণ্ডই পোলিসি; দিজিতেল এজেন্দা তেক্নোলোজি অমসুং রিসার্স; ই-গবর্নান্স এণ্ড ই-পব্লিক সর্বিস দেলিবরি, কনফরেন্সশিংদা শরুক য়াবা, স্তদি ভিজিতশিং অমসুং এক্সপার্তশিং একচেঞ্জ তৌনবা, সাইবর সেক্যুরিতী অমসুং দাতা এদিক্বেসিগী ইশুশিং রিজোলব তৌবা, মার্কেত এসেস, ত্রেদ অমসুং সর্বিসেসকী লমদা বেস্ত প্রেক্তিসশিং সেয়ার তৌবা য়াওনা পুন্না থবক তৌমিন্নরনি । য়ুমফম: মিনিস্ত্রী ওফ ইলেক্ত্রোনিক্স এণ্ড ইনফোর্মেশন তেক্নোলোজি (মৈতি)না বাইলেতরেল অমসুং মল্তিলেতরেল আইসিতি কোওপরেসন থৌগৎনবগীদমক লৈবাক কয়াগা লোইননা পুন্না থবক তৌমিন্নরি । আইসিতি, হৌজিক্কী নোলেজকী য়ুগ অসিদা, ইকোনোমিক গ্রোথ থৌগৎপদা লোয়ন লোয়ননা লৈবাক অমগী ইকোনোমিক অমসুং সোসিএল দিবেলপমেন্তকী অতোপ্পা দাইমেন্সনশিংদা মরুওইবা থৌদাং অমা লৌনবা মচাকশিং অদু লৈরি । আইসিতিগী লমদা নক্ননা থবক তৌমিন্নবা অমসুং ই-পাও পীথোক পীশিন তৌনবা হেঙ্গৎহন্নবা মৈতিনা তোঙান তোঙানবা লৈবাকশিংগী মান্নবা ওর্গনাইজেশনশিং/এজেন্সিশিংগা লোইননা এমএয়ু/য়ান্নচেশিং চৎথরি । ভারত সরকারনা পায়খৎলিবা দিজিতেল ইন্দিয়া, মেক ইন ইন্দিয়াগুম্বা অনৌবা খোংথাংশিংদা মরুওইনা মীৎয়েং থম্দুনা তোঙান তোঙানবা লৈবাকশিংগা লোয়ননা কোওপরেসন মখা তানা চৎথরি । ভারত অমসুং বেলজিয়মনা নুংশি চান্ননা লোইনরি । য়ুরোপিয়ান য়ুনিয়নদা ভারতকী অনিশুবা খ্বাইদগী চাওবা পার্তনর অসি বেলজিয়মনা ওইরি । ই-গবর্নান্স অমসুং ইলেক্ত্রোনিক আইদি কার্দ অমদি তেক্স ওন ৱেব অসিনচিংবা লমশিংদা বেলজিয়ম অসি হৈথোই শিংথোইবা ওইরি । ইয়ু শরুক য়ান্নবা ২০১৬ কী মার্চ থাদা চৎখিবা প্রধানমন্ত্রীগী ব্রুসেল খোংচৎ অদুদা ভারত অমসুং বেলজিয়মগী মরক্তা আইতি অমসুং ইলেক্ত্রোনিক্স সেক্তরদা এমওয়ু খুৎয়েক পিন্ননবা য়ান্নখি । মদুগী মখা তারকপদা, ইলেক্ত্রোনিক্স অমসুং ইনফোর্মেশন তেক্নোলোজিগী মন্ত্রীনা হিজ এক্সেলেন্সি মিস্তর অলেকজেন্দর দে ক্রু, দিপুতি প্রাইম মিনিস্তর অমসুং দিবেলপমেন্ত কোওপরেসন, দিজিতেল এজেন্দা, তেলেকোম এণ্ড পোস্তেল সর্বিস ওফ বেলজিয়মগী মন্ত্রীনা লুচিংবা মীহুৎ কাংবু অমগা লোইননা ম্যুচেল ইন্তরেস্তকী লমশিংদা ইং ২০১৭ কী ফেব্রুৱারি ৭ তা মীফম অমা পাংথোকখি । মীফম অদুগী মনুংদা, নাকল অনিমক্না দিজিতেল ইন্দিয়া অমসুং দিজিতেল বেলজিয়মদা পুন্না থবক তৌমিন্ননবা য়ান্নখি ।
প্রধান মন্ত্রী শ্রী নরেন্দ্র মোদী অমসুং শ্রী লঙ্কাগী রাস্ত্রপতী ঐচ.ই. গোতাবায়া রাজাপাক্সাগী মরক্তা ফোন তৌনখ্রে

প্রধান মন্ত্রী শ্রী নরেন্দ্র মোদীনা ঙসি শ্রী লঙ্কাগী রাস্ত্রপতী ঐচ.ই. গোতাবায়া রাজাপাক্সাগী মরক্তা ফোন্দা ৱারী শাখ্রে। লুচিংবশিং অসিনা হৌজিক ওইরিবা চাওখৎ থৌরাংগী মরমদা হন্না য়েংশিনখি অমসুং লৈবা অনি অসিগী নাকন অনিগী ওইবা অমসুং ফোরুম কয়া অমগী মরীদা হন্না য়েংশিনখি। মখোয়না মরী লৈনবা ওফিসিএল, কোবিদ-১৯গী থেংনরিবা অৱাবা অসি য়াওনা তোইনা থেংন্ননবা য়ানখি। প্রধান মন্ত্রীনা শ্রী লঙ্কানা ইন্দিয়াদা য়ুম্লোনবগী অহানবা পোলিসি অসিগী মরুওইবা অমুক হন্না হায়খি।
বিশকেক খোংচৎকী মাংওইননা পীখিবা প্রধান মন্ত্রীগী ৱারোল

শংহাই কোওপরেসন ওর্গনাইজেসন (এস.সি.ও.)গী কাউন্সিল ওফ হেদ্স ওফ স্তেতকী মীফমদা শরুক য়ারুনবা ২০১৯গী জুন ১৩-১৪দা ঐহাক বিশকেক (কীর্গীজ রিপব্লিক)তা চৎকনি। লমদম অসিদা মল্তিলেতরেল, পোলিতিকেল, সেক্যুরিতী ইকোনোমিক অমসুং পিপল-তু-পিপল ইন্তরেক্সন প্রমোৎ তৌবদা ঐখোয়না এস.সি.ও.দা অখন্নবা মরুওইবা পীরি। চহী অনিগী মমাংদা এস.সি.ও.গী মপুংফাবা মীহুৎ ওইরকপদগী তোঙান তোঙানবা এস.সি.ও. দাইলোগ মেকানিজমশিংদা ভারতনা ইচং থৌনা শরুক য়ারি। ঐখোয়না হৌখিবা চহী অমদা কীর্গীজ রিপব্লিক্কী লুচিং মখাদা মপুংফানা মতেং পীরি। মীফম অসিদা মালেমগী সেক্যুরিতীগী ফিভম, মল্তিলেতরেল ইকোনোমিক কোওপরেসন, পিপল-তু-পিপল একচেঞ্জশিং অমদি অন্তরজাতি অমসুং রিজনেলগী মরুওইবা মকোকথোংবা ৱাফমশিং খন্নরবা য়াই। মীফম অসিদগী নাথৈরগা তোঙান তোঙানবা লুচিংবশিংগা লৈবাক অনিগী ওইবা মীফম পাংথোক্নবসু ঐহাক্না থৌরাং তৌরি। এস.সি.ও.গী মীফম লোইরবা মতুং কীর্গীজ রিপব্লিক্কী রাস্ত্রপতিগী বার্তন্দা ঐহাক্না ২০১৯গী জুন ১৪দা কীর্গীজ রিপব্লিক্তা লৈবাক অনিগী ওফিসিয়েল খোংচৎ অমসু লৈরি। পুৱারী অমসুং সভ্যতাগী মরীনা পুন্দুনা থম্লিবা ভারত অমসুং কীর্গীজ রিপব্লিক্না ত্রেদিস্নেলগী ওইবা মওং মতৌ অমসুং মরূপ ওইবগী মরীশিং শেয়র তৌরি। হৌজিক হৌজিকমক ঐখোয়গী মরী অসি ঙাকশেল, সেক্যুরিতী, ত্রেদ অমসুং ইনবেস্তমেন্ত য়াওনা লৈবাক অনিগী ওইবা তোঙান তোঙানবা লমশিংদা পাকথোক চাউথোক্লে। লৈবাক অনিগী তেংবাং পীনবগী ওইবা ঐখোয়গী খন্ন-নৈনবগী মথক্তা রাস্ত্রপতি জীনবেকোব অমসুং ঐহাক্না ইন্দিয়ান-কীর্গীজ বিজিনেস ফোরমগী অহানবা মীফমদা পুন্না ৱা ঙাংগনি। ঐহাক্না থাজবা থম্লি মদুদি ঐহাক্কী কীর্গীজ রিপব্লিক্কী খোংচৎ অসিনা এস.সি.ও.গী মীহুৎ লৈবাকশিং অমসুং কীর্গীজ রিপব্লিক্কা লোয়ননা ঐখোয়গী তেংবাং পীনবা মখা তানা হেঙ্গৎলগনি।
মহাত্মা গান্ধীনা লৈখিদবা নুমিৎনা লাকপদা প্রধান মন্ত্রীনা মফমদা ইকায় খুম্নখ্রে

মহাত্মা গান্ধীনা লৈখিদবা নুমিৎনা লাকপদা প্রধান মন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে। প্রধান মন্ত্রীনা হায়খি, “লাইওইখ্রবা বাপুবু মহাক্না লৈখিদবা নুমিৎ অসিদা হন্না – হন্না খুরুমজরি। বাপুবু মহাক্না লৈখিদবা নুমিৎ অসিদা নৌহৌনা নীংশিংজদুনা ঐখোয়না ঐখোয়গী ৱাশক অদু অমুক হন্না শোয়দবনি হায়জরি মদুদি মহাক্না উৎপিরম্বা লম্বী অদুদা তুং ইন্দুনা চৎকনি অমদি অদুগুম্লবা মগুনশিং অদু ঙাক্তুনা থমগনি।”
২০১৯গী জনুৱারী ৩দা প্রধান মন্ত্রী পঞ্জাব চৎকনি

২০১৯গী জনুৱারী ৩দা প্রধান মন্ত্রী শ্রী নরেন্দ্র মোদী পঞ্জাব চৎকনি। ২০১৯গী জনুৱারী ৩দা মহাক্না পঞ্জাবকী জলন্ধরদা ইন্দিয়ান সাইন্স কংগ্রেস (আই.এস.সি.)-২০১৯গী ১০৬ শুবা এদিসন হৌদোক্কনি। থৌরম অসিদা মহাক্না হৌদোক ৱারোলশু পীগনি। মদুগী মতুংদা প্রধান মন্ত্রীনা পঞ্জাবকী গুরদাসপুরদা চৎকনি, মফম অদুদা মহাক্না মীয়ামগী মীফম অমদা ৱা ঙাংগনি। মসিনা সাইন্স, তেক্নোলোজী অমসুং ইনোভেসন্দা ইনোৎ পীনবা প্রধান মন্ত্রীগী মীৎয়েং অদুদা মহাক্কী ওফিস পায়রকপদগী প্রধান মন্ত্রী শ্রী মোদীনা মহাক্কী ওইবা ৱাফম থম্বা মঙাশুবা ইন্দিয়ান সাইন্স কংগ্রেস ওইরগনি। মমাংদা মহাক্না ২০১৮দা ইন্দিয়ান সাইন্স কংগ্রেসকী ১০৫ শুবা এদিসন, ২০১৭দা ইন্দিয়ান সাইন্স কংগ্রেসকী ১০৪ শুবা এদিসন, ২০১৬দা ইন্দিয়ান সাইন্স কংগ্রেসকী ১০৩ শুবা এদিসন, ২০১৫দা ইন্দিয়ান সাইন্স কংগ্রেসকী ১০২ শুবা এদিসন্দা হৌদোক ৱারোল পীখ্রে।
প্রধান মন্ত্রী অমসুং রিপব্লিক ওফ সাউথ আফ্রিকাগী রাস্ত্রপতিগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা রিপব্লিক ওফ সাউথ আফ্রিকাগী রাস্ত্রপতি হিজ এক্সিলেন্সী সাইরিল রামাফোসাগা ঙসি তেলিফোন্দা ৱারী শানখ্রে। লুচিংবা অনিনা কোবিদ-১৯ লাইচৎনা থোকহল্লিবা দোমেস্তিক, রিজনেল অমসুং গ্লোবেলগী শিংনবশিংগী মতাংদা মিৎয়েংশিং থম্নখি। মখোয়না মখোয়গী প্রজাশিংগী হকশেল ঙাক্তুনা থম্নবগা লোয়ননা শেনমিৎলোনগী শাফু হন্থহন্নবা মখোয়-মখোয়গী মরী লৈনবা সরকারশিংনা লৌখৎলিবা খোঙথাংশিংদা খন্ন-নৈনখি। প্রধান মন্ত্রীনা থাজবা পীখি মদুদি শিংনরিবা মতম অসিগী মনুংদা ভারতনা মরুওইবা হিদাক-লাংথকশিংগী সপ্লাই ফংহন্নবগীদমক সাউথ আফ্রিকাদা পীবা য়াবা তেংবাং পুম্নমক পীগনি। প্রধান মন্ত্রীনা রাস্ত্রপতি রামাফোসানা আফ্রিকান য়ুনিয়নগী লুচিংবা অমা ওইনা মহাক্কী হৌজিক লৈরিবা কেপাসিতীদা লাইচৎ অসিদা কন্তিনেন্ত-ৱাইদ রেস্পোন্স অমা কোওর্দিনেৎ তৌনবগীদমক লৌরিবা থৌদাং অদু থাগৎপা ফোংদোকখি। ভারত অমসুং আফ্রিকাগী মরক্তা মরূপ ওইবা অমদি পিপল-তু-পিপল একচেঞ্জগী চহি চা কয়া লীরবা মরীশিং অদু পল্লদুনা প্রধান মন্ত্রীনা ভাইরস অসিগী মায়োক্তা আফ্রিকা অপুনবনা হোৎনরিবা অদুগীদমক ভারতকী মপুং ফাবা তেংবাংগী ৱাফম থমখি।
পি.এম.ও.দা দিৱালী মিলন পাংথোকখ্রে

ঙসি লোক কলয়ান মার্গতা প্রধান মন্ত্রীগী ওফিসকী স্তাফশিং অমসুং ওফিসরশিংগী দিৱালী মিলন পাংথোকখি। প্রধান মন্ত্রী শ্রী নরেন্দ্র মোদীনা মীওই খুদিংমক দিৱালীগী য়াইফ-পাউজেল পীখি। পি.এম.ও.গী স্তাফশিংনা পাংথোক্লিবা অফবা থবকশিং থাগৎলদুনা প্রধান মন্ত্রীনা হায়খি স্তাফশিংনা থবক কন্না শুবা অমসুং লেপ্তনা হোৎনবদগী সরকারনা অওনবা থবক কয়া পাংথোকপা ঙম্বনি। স্তাফশিংনা মমাংগী চহিদা পাংথোকখিবা থবকশিং য়েংগদবনি অমসুং লাক্লিবা চহিদা হেন্না ফজনা পাংথোক্নবা হোৎনগদবনি। পি.এম.ও. অসি সরকার অসিগী ফিদম্নফম অমনি। পি.এম.ও.না থবক পাংথোকপদা নত্তনা ইথিল পীরি অমসুং লমজিংলি। মখোয়গী লমচৎ অমসুং থবকশিংনা সরকারগী অতৈ শরুকশিংগী স্তাফশিং ইথিল পীগদবনি। ২০২২দা ভারতনা ৭৫শুবা নীংতম্বা নুমিৎ পাংথোক্ত্রিঙৈ মমাংদা পান্দমশিং ফংগদবনি। প্রধান মন্ত্রীনা হায়খি নাগরিক মিল্লিয়ন কয়াগী মঙলানশিং অমসুং অপাম্বশিং থুংহন্নবা পি.এম.ও.না থবক তৌগদবনি।
পি.এম.না জুনা ১৯দা ৪৪শুবা চেস ওলিম্পিয়দকী পুৱারী ওইরবা তোর্চ রিলে হৌদোক্লগনি

প্রধান মন্ত্রী শ্রী নরেন্দ্র মোদীনা নই দিল্লীগী ইন্দিরা গান্ধী স্তেদিয়মদা জুন ১৯গী নুমিদাং ৱাইরম পুং ৫দা ৪৪শুবা চেস ওলিম্পিয়দকী পুৱারী ওইরবা তোর্চ রিলে হৌদোক্কনি। মহাক্না থৌরম অসিগী মীতিন্দা ৱা ঙাংগনি। চহি অসিদা অহানবা ওইনা ইন্তর্নেস্নেল চেস বোদী. এফ.আই.দি.আই., এফ.আই.দি.ই.না ওলিম্পিক্কী চৎনবীগী শরুক ওইরিবা চেস ওলিম্পিয়দ তোর্চ হাপখি, অদুবু মসি চেস ওলিম্পিয়দতা মমাংদা অমুক্তা তৌখিদ্রি। ভারতনা চেস ওলিম্পিয়দ তোর্চ রিলে চৎপা খ্বাইদগী অহানবা লৈবাক ওইদুনা ভারতকী চেসকা লৈনরিবা মরীশিং অসিবু হেন্না ৱাংবা পনখৈ অমদা পুখৎপা ঙম্লগনি, মসিগী চেস ওলিম্পিয়দকী তোর্চ রিকে অসি মখা তারকপদা ভারত্তগী অদুমক লমথাগনি অমসুং য়ুম্বু ওইরিবা লৈবাক য়ৌরক্ত্রিঙৈদা কন্তিনেন্ত পুম্নমক লান্দুনা চৎকনি। এফ.আই.দি.ই.গী প্রসিদেন্ত আর্কেদী দোর্কোভিচনা মৈরা অদু প্রধান মন্ত্রীদা খুৎশিন্নগনি অদুগা মতুংদা মহাক্না গ্রান্দমাস্তর বিশ্বানাথন অনন্দদা অমুক খুৎশিন্নগনি। মসিগী মৈরা অসি চেন্নাই মনাক্কী মহাবলিপুরমদা অরোইবা লমথুংফম ওইদ্রিঙৈ মমাংদা নুমিৎ ৪০গী মনুংদা সহর ৭৫দা পুদুনা চৎকনি। মফম খুদিংমক্তা রাজ্য অদুগী চেস গ্রান্দমাস্তরশিংনা মৈরা অদু ওক্কনি। ৪৪শুবা চেস ওলিম্পিয়দ অসি জুলাই ২৮দগী ওগস্ত ২০২২ ফাওবা চেন্নাইদা পাংথোক্কনি। ১৯২৭দগী শিল্লক্লিবা অৱাংবা থাক্কী কম্পিতিসন অসি ভারত্তা অহানবা ওইনা অমসুং এসিয়াদা চহি ৩০গী মতুংদা শিনবনি। লৈবাক ১৮৯না শরুক য়াগদৌরিবা অসিগা লোয়ননা চেস ওলিম্পিয়দ অমহেক্তদা খ্বাইদগী য়াম্না শরুক য়াবা ওইগদৌরি।
দেস্তিনেসন উত্তরাখান্দ: ইনভেস্তর সম্মিৎ ২০১৮দা প্রধা মন্ত্রীনা পীখিবা ৱারোল

ঙসি প্রধান মন্ত্রী নরেন্দ্র মোদীনা দেহরাদুন্দা দেস্তিনেসন উত্তরাখান্দ: ইনভেস্তর সম্মিৎ ২০১৮দা ৱা ঙাংখ্রে। মহাক্না হায়খি মদুদি ভারত অসি য়াম্না য়াংনা অওনবা পুরক্লি। লাক্কদৌরিবা চহিশিংদা মালেমগী চাউখৎপদা ভারতনা অচৌবা ইঞ্জিন অমা ওইগনি হায়বসি মীয়াম্না পাকশন্না য়ানরবা ৱাফম অমনি। ভারত্তা হৌজিক ওইরিবা শেন–থুমগী অওনবগী খোঙজেল অমসুং পাকচাউবা অসি মমাংদা অমুক্তা ওইখিদ্রি। ললোন–ইতিক তৌবদা লাইবগী রেঙ্কিংদা ভারত অসি ৪২সুবা রেঙ্কতা লৈরে। তেক্স লৌবগী মওংদা অওনবা কয়া পুরক্লে। ইন্সোলভেন্সী অমসুং বেঙ্করপসী কোদনা ললোন–ইতিক তৌবদা নুংঙাইহল্লে। প্রধান মন্ত্রীনা হায়খি, জি এস তি চৎনবা অসি নীংতম্বা মতুংদগী খ্বাইদগী চাউবা তেক্সকী অওনবনি। মসিনা লৈবাক অসি কৈথেল অমখক ওইহল্লে অমসুং তেক্স খোমগৎপা হেনগৎলে। প্রধান মন্ত্রীনা হায়খি, ইনফ্রাস্ত্রকচর সেক্তর অসি য়াংনা চাউখৎলক্লি। লম্বী শেম্বা, রেলৱে লাইন শেম্বা, অনৌবা মেত্রো সিস্তেম, অয়াংবা রেল প্রোজেক্ত অমসুং দিদিকেতেদ ফ্রাইত কোরিদোরশিং পায়খৎলে। এভিয়েসন সেক্তর, য়ুম শাবা, মৈ, অনানবা ইনর্জী, হকশেল, বেঙ্কিংগী লমদা চাউখৎলক্লিবশিং প্রধান মন্ত্রীনা পনখি। মহাক্না হায়খি, হন্দক হৌদোকখিবা অয়ুশ্মান ভারত স্কিম্না তয়র ২ অমসুং তয়র ৩গী শহরশিংদা মেদিকেলগী মচাক-মথূম চাউখৎহল্লগনি। প্রধান মন্ত্রীনা হায়খি, অনৌবা ভারত অসি শেন থাদরক্নবগী অচৌবা মফম অমনি অমসুং দেস্তিনেসন উত্তরাখান্দ অসিনা মসিগী মহুৎশিল্লি। রাজ্য অসিদা ইনভেস্তরশিংগী য়াইফনবা থবক কয়া পায়খৎলি। রাজ্য অসিদা চার-ধামশিংদা চহি চুপ্পা শীজিন্নবা য়াবা প্রোজেক্ত অমসুং রিসিকেস-কর্নপ্রয়াগ রেলৱে লাইন প্রোজেক্ত য়াউনা লম্বী-থোংগী প্রোজেক্ত কয়া পায়খৎলে। রাজ্য অসিদা লৈরিবা তুরিজমগী খুদোংচাবশিং প্রধান মন্ত্রীনা পনখি। চানবা পোৎলমশিং শেম-শাবা অমসুং রিন্যুএবল ইনর্জী সেক্তরদা পায়খৎলিবা থবকশিং প্রধান মন্ত্রীনা পনখি। মেক ইন ইন্দিয়াগী মাইপাকপশিং প্রধান মন্ত্রীনা পনখি।
ভোপালদা মেত্রো রেল ফগৎনবা

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পুন্না কিলোমিতর ২৭.৮৭ শাংবা কোরিদোর অনি (১)কিলোমিতর ১৪.৯৯ শাংবা কারোন্দ সার্কলদগী এ আই আই এম এস ফাউবা (২) কিলোমিতর ১২.৮৮ শাংবা বাদবাদা ইসক্বারদগী রতনাগিরিতিরাহা ফাউবগী ভোপাল সহরগী মরুওইবা মফমশিং শম্নগদবা ভোপাল মেত্রো রেল প্রোজেক থবক ওইনা পায়খৎপা য়াবা পীরে । অকুপ্পা ৱারোলশিং : 1. কারোন্দদগী এ আই আই এম এস ফাউবগী অশাংবা অসি কিলোমিতর ১৪.৯৯নি অমসুং অয়াম্বা শরুক অৱাংবা শরুকনি অমসুং ভোপাল রেলৱে স্তেসন অমসুং বস স্তেসন ময়াদা লৈনুংদা লৈগনি অমসুং মথক্তা স্তেসন ১৪ অমসুং লৈনুংদা স্তেসন ২ য়াউনা পুন্না স্তেসন ১৬ লৈগনি । 2. বাদবাদা-রতনাগিরিতিরাহাগী অশাংবা অসি কিলোমিতর ১২.৮৮নি অমসুং মথক্তা ঙাক্তা স্তেসন ১৪ লৈগনি । 3. প্রোজেক অসিনা সহর অসিদা অহোংবা, মতম চাবা, অশোয়-অঙাম থোক্লোইদবা চৎথোক-চৎশিনগী খুদোংচাবা ফংহনগনি অমসুং খুদোংথিবা, নুংশিৎ মোৎপা, চৎপগী মতম, ইনর্জি মাংহনবা অমসুং খুন্নাইনা য়াদবা থবকশিং হন্থহনগনি অমসুং সহর পাকথোকপা অমসুং লম শীজিন্নবা নিয়ম চুম্না পাংথোকতুনা তুংকোইনা চৎনগদবা মওংদা চাউখৎহনগনি । 4. প্রোজেক অসিগী চংগদবা শেনফম্না লুপা ক্রোর ৬৯৪১.৪০নি অমসুং প্রোজেক অসি চহি মরিগী মনুংদা লোইশিনগনি । কান্নবশিং : মেত্রো রেল প্রোজেক অসিনা অপুনা মীশিং লাখ ২৩ লৈবা ভোপাল হকথেংননা নৎত্রগা নাকোইননা কান্নবা পীগনি। কোরিদোরশিং অসিদা রেলৱে স্তেসনশিং, বি আর তি এস স্তেসনশিং, বসশিংগী ফিদ্দর নেতৱার্কশিং, ইন্তরমিদিয়েত পব্লিক ত্রান্সপোর্ত(আই পি তি) অমসুং নন-মোতোরাইজ ত্রান্সপোর্ত(এন এম তি ) লৈগনি । প্রোজেক অসিনা রেন্তেল অমসুং এদভরতাইজমেন্তদগী নন-ফিয়র বোক্স রিভিনিউ লৈগনি অমসুং ত্রান্সিৎ ওরিয়েন্তেদ দিবলপমেন্ত(তি ও দি) অমসুং ত্রান্সফর ওফ দিবলপমেন্ত রাইতস(তি দি আর)গী খুৎথাংদা ভেলু কেপচর ফাইনান্সিং (ভি সি এফ) লৈগনি । মেত্রো রেল কোরিদোর অসিগী ময়াদা লৈবা য়ুমশিং প্রোজেক অসিগী কান্নবা ফংগনি অমসুং হায়রিবা মফমশিং অসিগী মীওইশিং সহর অসিগী মফম কয়াদা ত্রেনদা চৎপগী খুদোংচাবা ফংলগনি । কারোন্দদগী এ আই আই এম এস কোরিদোর অসি সহর ময়াই ফাউদুনা চেনগনি অমসুং মী লন্না তাবা মফমশিং বস স্তেসন, রেলৱে স্তেসন অমসুং এ আই আই এম এসকা শম্নগনি । বাদবাদাদগী রতানাগিরি কোরিদোর অসিনা স্মার্দ সিতি এরিয়া বেজ দিবলপমেন্তগা বি এফ আই ই এল অমসুং অকোয়বগী উদোক্কী মফমশিংগা শম্নগনি । মেত্রো অসিনা মীয়ামদা, লমকোয়বশিংদা অমসুং শিন্মীশিংদা খুদোংচাবা পীগনি । খুমাংচাউশিনবা : • প্রোজেক অসি থবক ওইনা পায়খৎনবা মৈধ্য প্রদেস মেত্রো রেল কো লিমিতেদ(এম পি এম আর সি এল) কৌবা এস পি ৱাই অমা শেম্লে । • ভোপাল মেত্রো রেল প্রোজেক্কী শেনফম অসি কেন্দ্র সরকার অমসুং মৈধ্য প্রদেস সরকার অনিনা চাং মান্না পুথোক্কনি অমসুং শরুক খরনা লোন ওইনা য়ুরোপিয়ান ইনভেসমেন্ত বেঙ্ক(ই আই বি)না পুথোক্কনি । • দি বি ইন্জিনিয়ারিং এন্দ কন্সলতিংগা লোয়ননা লুইজ বরজর এস এ এস অমসুং জিওদেতা ইন্জিনিয়ারিং এস পি এ অসি ভোপাল মেত্রো রেল প্রোজেক্কী কন্সলতেন্ত ওইনা হাপ্লে । • অহানবা সিবিল ৱার্ক হৌনবা তেন্দর কৌরে অমসুং অথুবা মতমদা থবক হৌরগনি ।
পি.এম.না মশক নাইরবা ওরিয়াগী ম্যুজিসিয়ন অমসুং শৈশকপা প্রফুলা কারনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মশক নাইরবা ওরিয়াগী ম্যুজিসিয়ন অমসুং শৈশকপা প্রফুলা কারনা লৈখিদবদা অৱাবা ফোঙদোকখ্রে। শ্রী মোদীনা প্রফুলা কারজীবু ওরিয়া কলচর অমসুং ঈশৈ-নোংমাইদা মহাক্না শীংথানীংঙাই ওইনা শরুক তম্লমখিবদমক নীংশিংহৌরগনি হায়না ফোঙদোকখি। প্রধান মন্ত্রীনা অসুম্না ত্বিত তৌখি; “শ্রী প্রফুলা কারজীনা লৈখিদবদা নুংঙাইতবা পোকই। মহাক্না ওরিয়া কলচর অমসুং ঈশৈ-নোংমাইদা শীংথানীংঙাই ওইনা শরুক তম্লমখিবদমক নীংশিংহৌরগনি। মঙোন্দা গুন কয়ামরুম য়াওই অমসুং মহাক্কী ক্রিএতিবিতী অসি মহাক্কী থবকশিংদা উবা ফংই। মহাক্কী ইমুং-মনুং অমসুং মহাকপু নুংশিজবশিংগী অৱাবদা শরুক য়াজরি। ওম শান্তি।”
পি.এম.না অশুরা নুমিৎতা হজরত ইমাম হুসেন (এ.এস.)গী মথৌনা লৈনা থৱায় থাখিববু নিংশিংখ্রে

প্রধান মন্ত্রী, শ্রী নরেন্দ্র মোদীনা অশুরা নুমিৎতা হজরত ইমাম হুসেন (এ.এস.)গী মথৌনা লৈনা থৱায় থাখিববু নিংশিংখ্রে অমসুং মহাক্কী মথৌনা লোয়ননা অচুম্বা ৱায়েলগীদমক হনবা লৈতনা লেপখিববু নিংশিংখ্রে। ত্বীত অমদা, প্রধান মন্ত্রীনা হায়খি; “ঐখোয়না হজরত ইমাম হুসেন (এ.এস.)গী মথৌনা লৈনা থৱায় থাখিববা অমসুং মহাক্কী মথৌনা লোয়ননা অচুম্বা ৱায়েলগীদমক হনবা লৈতনা লেপখিববু নিংশিংলি। মহাক্না ইং-চিক্না লৈবা অমসুং সমাজ অমবু মন্নবা থাক অমদা লৈবা অসিদা য়াম্না মরুওইবা পীখি”।
প্রধান মন্ত্রী অমসুং জাপানগী প্রধান মন্ত্রীগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা জাপানগী প্রধান মন্ত্রী হিজ এক্সিলেন্সী শ্রী শিঞ্জো অবেগা ঙসি তেলিফোন্দা ৱারী শানখ্রে। লুচিংবা অনিনা কোবিদ-১৯ লাইচৎনা মরম ওইদুনা থোরক্লিবা গ্লোবেল হকশেল অমসুং শেনমিৎলোনগী শিংনরকপশিংদা খন্ন-নৈনখি। মখোয়না ক্রাইসিস অসি থেংননবা মখোয়-মখোয়গী মরী লৈনবা লৈবাকশিংদা লৌখৎলিবা খোংথাংশিংদসু খন্ন-নৈনখি। লুচিংবা অনিনা অৱাবগী পুংফম অসিদা মখোয়-মখোয়গী লৈবাকশিংদা লৈরিবা অমনা অমগী নাগরিকশিংদা তেংবাং পীবগীদমক থাগৎপা ফোংদোক্নখি অমদি অসিগুম্লবা কোওর্দিনেসন অসি মখা চত্থবদা য়ানখি। লুচিংবা অনিনা ৱাফম অসিদা য়ানবা পুরকখি মদুদি ভারত-জাপান পার্তনরশিপনা মালেম অসিবু লাইচৎ অসিনা ওইহল্লক্লিবা শিংনরিবশিংগী ৱারোইশিন পুথোকপদা মরুওইবা থৌদাং লৌবা ঙমগনি।
২০১৯, জুলাই ৩দগী জে. এন্দ কে.দা প্রসিদেন্ত রুল মখা তানা থা তরুক শাংদোকপদা মন্ত্রীমন্দলনা অয়াবা পীরে
ৱারেপ অদু লাক্লিবা সংসদকী মীফমদা পুথোক্কনি

রাজ্য অদুদা ওইরিবা হৌজিক্কী ফিবম অমসুং জম্মু অমসুং কশ্মীরগী রাজ্যপালনা পীরকপা পাউদা য়ুম্ফম ওইরগা, ভারত সংবিধানগী আর্তিকল ৩৫৬ (৪)গী মখাদা ২০১৯, জুলাই ৩দগী জম্মু অমসুং কশ্মীরদা প্রসিদেন্ত রুল মখা তানা থা তরুক শাংদোকপদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। মরুওইবশিং: ৱারেপ অদুগী মতুংইন্না ইং ২০১৯, জুলাই ৩দগী জম্মু অমসুং কশ্মীরদা প্রসিদেন্ত রুল মখা তানা থা তরুক শাংদোক্লগনি। হৌজিক চৎনরিবা প্রসিদেন্ত রুল অসি ইং ২০১৯গী জুলাই ২দা মতম লোইগদবনি অমসুং রাজ্য অদুদা ইং ২০১৯গী জুলাই ৩দগী মখা তানা থা তরুক প্রসিদেন্ত রুল শাংদোক্নবা রাজ্যপালনা খঙহল্লকখি। থবক ওইনা পাংথোকপা: থবক অসিগীদমক সংসদকী অয়াবা লৌনবা ৱারেপ অমা লাক্লিবা মীফমদা সংসদকী হাউস অনিমক্তা পুথোক্কনি। নুংগী ৱারোল: ভারতকী রাস্ত্রপতিগী অয়াবগা লোয়ননা জম্মু অমসুং কশ্মীরগী সংবিধানগী সেক্সন ৯গী মখাদা ২০.৬.২০১৮দা জম্মু অমসুং কশ্মীরগী রাজ্যপালনা প্রোক্লেমেসন অমা ইসু তৌখি, মদুদা মহাক মশামক্না রাজ্য অদুগী সরকারগী অমসুং লেজিসলেচরগী থবকশিং পায়খি অমসুং মখা তারকপদা প্রোবিজন খর শেমখি। রাজ্যগী বিধান সভা অদু রাজ্যপালনা ২১.১১.২০১৮দা সস্পেন্দেদ এনিমেসন থমদুনা মুৎথৎখি। রাজ্যপালনা ২০.৬.২০১৮দা ইসু তৌখিবা প্রোক্লেমেসন অদু থা তরুক্কী মতুংদা ১৯.১২.২০১৮দা চৎনখিদে। জম্মু অমসুং কশ্মীরগী সংবিধানগী সেক্সন ৯২গী মখাদা অসিগুম্বা প্রোক্লেমেসন অসি থা তরুক্কী মতুংদা মখা তানা চৎনগনি হায়বগী প্রোবিজন অমত্তা লৈতে। মরম অদুনা রাজ্য অদুদা ভারতকী সংবিধানগী আর্তিকল ৩৫৬গী মখাদা, রাজ্য অদুগী হৌজিক ওইরিবা ফিবম অমসুং রাজ্যপালগী পাওতাক মতুংইন্না প্রসিদেন্ত রুল থম্নবা প্রোক্লেমেসন অমা রাস্ত্রপতিনা ইসু তৌখিবনি। মখা তারকপা ওইনা, রাস্ত্রপতিগী প্রোক্লেমেসন অদু অয়াবা পীবগী ৱারেপ অমা ২৮.১২.২০১৮দা লোক সভাদা অমসুং ৩.১.২০১৯দা রাজ্য সভাদা রাস্ত্রপতিনা পাস তৌখি। হৌজিক চৎনরিবা প্রসিদেন্ত রুল অসি ইং ২০১৯গী জুলাই ২দা মতম লোইগদবনি অমসুং রাজ্য অদুদা ইং ২০১৯গী জুলাই ৩দগী মখা তানা থা তরুক প্রসিদেন্ত রুল শাংদোক্নবা রাজ্যপালনা খঙহল্লকখি।
সমবতসরী থৌরমদা পি.এম.না মীয়ামদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা মীয়ামদা সমবতসরী থৌরমগীদমক হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “ঙাকপিবা হৈবা অসি থৌজাল য়াম্না লৈবগী খুদম্নি। মিনুংশি লৈবা লোয়ননা ঙাকপিবা হৈবা, অমসুং অমগা অমগা নুংশিনদবা থমদবা অসি ঐখোয়গী চৎনবীগী শরুক অমনি। মিছামি দুক্কদম! মমাংদা ঐহাক্না সমবতসরীগী মরমদা ঙাংখিবা অসিদা লৈজরে।https://t.co/cWZppmn0PM.”।
পি.এম.না শ্রী পিয়ুশ গোয়লগী য়ুমদা গনেশ চতুর্থীগী থৌরমদা শরুক য়াখ্রে

প্রধান মন্ত্রী, শ্রী নরেন্দ্র মোদীনা ঙসি কেন্দ্র মন্ত্রী শ্রী পিয়ুশ গোয়লগী য়ুমদা পাঙথোকপা গনেশ চতুর্থীগী থৌরমদা শরুক য়াখ্রে। প্রধান মন্ত্রীনা ত্বিত তৌখি: “গনেশ চতুর্থীগী য়াইফরবা নুমিৎ অসিদা ঐহাক্কী মরুপ @PiyushGoyalগী য়ুমদা পাঙথোকপা থৌরমদা শরুক য়াবা চৎলুই। ভগৱান শ্রী গনেশনা ঐখোয় পুম্নমকপু মতম চুপ্পদা থৌজানবীবা ওইরসনু।”
স্বচ্ছ শক্তি ২০১৯: স্বচ্ছ ভারতকীদমক খুঙ্গংগী নুপী চেম্পিয়নশিং

প্রধান মন্ত্রী শ্রী নরেন্দ্র মোদী ২০১৯গী ফেব্রুৱরী ১২দা হরিয়নাগী কুরুক্ষেত্রদা চৎকনি। মহাক্না নুপী সর্পঞ্চশিংগী কনবেন্সন অমা ওইরিবা স্বচ্ছ শক্তি ২০১৯দা শরুক য়াগনি অমদি স্বচ্ছ শক্তি-২০১৯ মনা য়েন্থোক্কনি। প্রধান মন্ত্রীনা কুরুক্ষেত্রদা পাংথোকপা স্বচ্ছ সুন্দর শৌচালয় একজিবিসনদা চৎকনি অমসুং মীয়ামগী মীফমদা ৱা ঙাংগনি। প্রধান মন্ত্রীনা হরিয়নাদা দিবেলপমেন্ত প্রোজেক্ত কয়াসু শঙ্গাগনি/উরেপ উয়ুং তমগনি। স্বচ্ছ শক্তি-২০১৯ অসি জাতিগী থৌরম অমনি মদুনা স্বচ্ছ ভারত মিসনদা খুঙ্গংগী নুপীশিংনা লৌরিবা লুচিংবগী থৌদাং অদুদা মীৎয়েং থম্নবা পান্দম থম্লি। থৌরম অসিদা লৈবাক্কী মফম কয়াদগী নুপী সর্পঞ্চশিং অমসুং পঞ্চশিংনা শরুক য়াগনি। চহী অসিগী স্বচ্ছ শক্তি থৌরমদা নুপীশিংদা শক্তি শিন্নবদা মীৎয়েং থম্দুনা নুপী ১৫০০০না শরুক য়ারবা য়ারি হায়না পানরি। স্বচ্ছ শক্তি-২০১৯ অসি দ্রিঙ্কিং ৱাতর অমসুং সেনিতেসনগী মন্ত্রালয়না হরিয়নাগী সরকারগা পুল্লগা পাংথোকপনি। মখোয়না স্বচ্ছ ভারতকীদমক খুঙ্গংগী লমদমশিংদা গ্রাস রূৎকী থাক্তগী খ্বাইদগী ফবা প্রেক্তিসশিং শেয়র তৌগনি। থৌরম অসিনা স্বচ্ছ ভারত অমসুং হন্দক্তা পয়খৎখিবা তোপ তোপ্পা অমদি ৱার্ল্দ কেম্পেন্দা অসিগুম্বা মখলগী অহানবা ওইরিবা স্বচ্ছ সুন্দর শৌচালয়গী এচিবমেন্তশিং উৎকনি। য়ুমফম: প্রধান মন্ত্রী নরেন্দ্র মোদীনা স্বচ্ছ শক্তি প্রোগ্রাম অসি অহানবা ওইনা ২০১৭তা গুজরাতকী গান্ধীনগরদা হৌদোকখি। লৈবাক্কী মফম কয়াদগী নুপী সর্পঞ্চ ৬০০০না স্বচ্ছ শক্তি ২০১৭কী বেনর মখাদা মালেমগী নুপীশিংগী নুমীৎকী থৌরমদা গুজরাত্তা পুনখি। প্রধান মন্ত্রীনা মখোয়বু ইকায় খুম্নখি অমসুং ৱা ঙাংখি। অনিশুবা স্বচ্ছ শক্তি থৌরম, স্বচ্ছ শক্তি-২০১৮ উত্তর প্রদেশকী লখনৌদা পাংথোকখি। থৌরম অদুদা লৈবাক্কী মফম কয়াদগী নুপী সর্পঞ্চ ৮০০০, নুপী স্বচ্ছগ্রহি ৩০০০ অমসুং অতোপ্পা খোংথাংশিংগী নুপী চেম্পিয়নশিংনা শরক য়াখি। হৌজিক অহুমশুবা এদিসন অসি কুরুক্ষেত্রদগী হৌদোক্লগনি। খোংজং অসি ২০১৯গী ওক্তোবর ২ ফাওবদা লু নানবা অমসুং মপান্দা অমাং-অশোই তৌদবা ভারত অমা ওইহন্নবা পান্দম থম্দুনা প্রধান মন্ত্রী শ্রী নরেন্দ্র মোদীনা ২০১৪গী ওক্তোবর ২দা হৌদোকখিবা স্বচ্ছ ভারত মিসনগী মখাদা চত্থরিবা থৌরমশিংগী শরুক অমনি।
থবক্তগী পোত্থারগদবা রাজ্য সভাগী মেম্বরশিংদা প্রধান মন্ত্রীনা ফেয়রৱেল পীখ্রে

প্রধান মন্ত্রী, শ্রী নরেন্দ্র মোদীনা রাজ্য সভাগী থবক্তগী পোথারগদবা মেম্বরশিংনা তেংবাংলম্বশিংবু ঙসিগী নুমিত্তা থাগৎপা ফোংদোকখ্রে অমসুং মখোয়গী তুংগী পুন্সিদা য়াইফবা ওইয়ু হায়না য়াইফ পাউজেল পীখ্রে। প্রধান মন্ত্রীনা থবক্তগী পোথাখ্রিবা মেম্বরশিংগী এক্সপেরিএন্সকী মগুনগী মতাংদা হায়রদুনা মখোয়না চৎখিবা মতমদা, লৈহৌরিবা মেম্বরশিংনা চৎখ্রিবা মেম্বরশিংগী থবক মখা চত্থহনগদা ওইবনা থৌদাং য়াম্না হেনগৎলগনি হায়না ফোংদোকখি। প্রধান মন্ত্রীনা হাউস অসিদা লৈবাক পুম্বগী মীওইবগী পুক্নিং খঙবা, ইথিল, নুংঙাইতবা অমসুং নুংঙাইবগী মমি তাই হায়না ফোংদোকখি। ঐখোয়না মেম্বর অমা ওইনা হাউস অসিদা মতেং য়াম্না পাংলি হায়বসি অচুম্বা অইরবসু, ভারতকী তোঙানবা মগুন চেনবা খুন্নাইগী চৎনবী অমসুং পথাপ কয়াগী ৱারোল কয়া খঙনবা নুমিৎ খুদিংগী খুদোংচাবা হাউস্না পীবনা হাউস অসিনা ঐখোয়দসু য়াম্না তেংবাংই হায়না শ্রী মোদীনা হায়খি। মেম্বর খরনা হাউসতগী পোত্থারগনি, অদুবু মখোয়না মখোয়গী এক্সপেরিএন্সশিংবু লৈবাক্কী কাচিন-কোয়া খুদিংদা পুগনি হায়না প্রধান মন্ত্রীনা ফোংদোকখি। মেম্বরশিংনা মখোয়না থেংনরকখিবশিংবু তুংগী চারোন শুরোন্না পাজদুনা কান্নবা ফংজনবগীদমক্তা ইথোক্কদবনি হায়না প্রধান মন্ত্রীনা ৱাহৌদোক থমখি। মেম্বরশিংনা লৈবাক্কী মওং-মতৌ অমসুং মাইকৈ শেম্মি, মখোয়গী ৱারোলশিং অসি ইন্সতিত্যুসনগী মওংদা শেম-শাদুনা লৈবাক্কী চাউখৎ-থৌরাংগীদমক্তা শিজিন্নবা য়াগনি হায়না মহাক্না মখা তাখি। পোত্থারগদবা মেম্বরশিংনা মীয়াম্বু নীংতম্বগী অমৃত মহোৎসবকী হরাওবা ফোংদোক্লিবা অসিদা মীয়ামদা ইথিল পীবীয়ু হায়না প্রধান মন্ত্রীনা হায়জখি।
পি.এম.না মীয়াম্বু মেমেন্তোস ওক্সন্দা শরুক য়ান্নবা হায়খ্রে

প্রধান মন্ত্রী, শ্রী নরেন্দ্র মোদীনা মীয়াম্বু খুদোলপোৎ অমসুং মেমেন্তোস ওক্সন্দা শরুক য়ান্নবা হায়খ্রে। মসিদগী ফংলকপা শেলনা নামামী গঙ্গে খোঙথাংগীদমক্তা পীরগনি। ত্বীত অমদা, প্রধান মন্ত্রীনা হায়খি; “মতম কয়াদগী, ওক্সন তৌখিবদগী ঐহাক্না খুদোলপোৎ অমসুং মেমেন্তোস কয়া অমা ফংজখি। হায়রিবা অসিদা ঐখোয়গী ওলিম্পিক্স হেরোশিংনা পীরকপা অখন্নবা মেমেন্তোস য়াওরি। ওক্সন্দা শরুক য়াবিয়ু। মসিদগী ফংলকপা শেলনা নামামী গঙ্গে খোঙথাংগীদমক্তা পীরগনি। https://t.co/Oeq4EYb30M https://t.co/PrF44YWBrN"
ভারত অমসুং শিঙ্গাপুরগী মরক্তা কমপ্রেহেন্সিব ইকনোমিক কোওপরেসন এগ্রিমেন্ত (সি ই সি এ) অনিশুবা ওইনা প্রোতোকোল শেমদোকপা মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচীংদুনা ফমখিবা কেন্দ্রগী মন্ত্রী মন্দলগী মীফম্না ভারত অমসুং শিঙ্গাপুরগী মরক্তা কমপ্রেহেন্সিব ইকনোমিক কোওপরেসন এগ্রিমেন্ত (সি ই সি এ) অনিশুবা ওইনা প্রোতোকোল শেমদোকপদা অয়াবা পীরে। সি এ সি এ অসি ২০১৮গী অগস্ত ২৪দা খুৎয়েক পীনখিবনি। কান্নবশিং: অনিশুবা প্রোতোকোল খুৎয়েক পীনবা অসিনা নাকল অনিনা ললোন-ইতিক্কী থবক হেনগৎহনগনি অমসুং ভারত অমসুং শিঙ্গাপুরগী মরক্তা শেন-থুমগী মতেং পীনবা হেনগৎকনি। মসিনা সি এ সি এ শীজিন্নবা হেনগৎহনগনি।